( 146 ) 
Oultre et pardessus tout cela, je vous puis assurer (quy est 
Pour revenir à mon premier point) que tant de ce que j’ay pu 
congnoistre par le langaige que madame de l'Isle ma tenu, que 
de ce que j’ay appris depuis quelque temps, il n’y a prince au 
monde qu’elle désire tant que vous au cas qu’elle se vueille 
maryer, comme je scay que c'est sa délibération, suyvant ce 
que je vous ay escrit par mes précédentes lettres; car, lorsque 
elle parloit à moy de vous secourir, c’estoit avec une véhé- 
mence et affection si grande, qu’elle me dist jusques là qu’elle 
n'y épargneroit rien de ce quy estoit en sa puissance , comme 
si par ce propos, elle eust voulu faire entendre qu’elle estoit 
disposée de tenter plustost toute fortune que de permettre ou 
endurer que l’on entreprist de faire tort à la personne de ce 
monde qui luy doibt ung jour appartenir de plus près. Elle 
ne me voulut pas trancher la parolle que vous désirez, mais il 
me sembla que son cœur me disoit par ses yeux : « Dites-luy 
» qu'il vienne et qu’il ne désespère de rien. S'il y a prince au 
> monde que jespouse, ce sera celuy-là. » Et de faict, suivant 
ce propos, elle escrivit incontinent après à monsieur de Che- 
vrian à ce que vous assurast de la part d’elle que vous ne man- 
queriez jamais de tout le secours qu’elle vous pourroit donner, 
comme je croy qu'il n’aura pas failly à vous le dire. 
Ainsy doneques mes prémises lettres (car j’estois encor nou- 
veau venus en ce temps-là et ne pouvois voir sy clair comme 
je fais de présent aux affaires de decà) ne vous doibvent point 
. oster, ny tant soit peu reffroidir l’envye de suivre vostre réso- 
lution première ; car indubitablement les choses que j'apprens 
“tous les jours, me font juger que madame de l'Isle ne se feust 
pas conduite en habile femme, si pour lors elle m’eust faict 
aultre response que celle que je vous ay escript qu’elle m’avoit 
faict. Cela vous soit doncques comme pour ung point raclé que, 
sy elle veult et désire un mary, comme je sçay qu’elle en a 
grand désir, ce ne peult estre que le seigneur Lucidor, et pour 
ung aultre article résolu qu’elle ne traitera jamais rien tou- 
